סינופסיס

שלהי מלחמת האזרחים האתיופית, ינואר 1991.

**מינה** מתגוררת באזור מבודד בפאתי העיר אדיס אבבה ובצמוד לביתה, במורד הוואדי, זורם נחל שאל גדותיו הסבוך בצמחיה מגיעים מידי פעם אנשים כדי לשים קץ לחייהם. למרות מראות הייאוש הפוקד לעתים את עץ התאנה והמלחמה המתחוללת ברקע – אליה נחטפים לא פעם נערים בני גילה בימים המכונים "ימי איסוף" – מינה, כמו רוב הילדות בני גילה התרגלה לזגזג בין דרישות המציאות לצד חיי מלחמה ובין הרצון שלה לחיות ולנשום את ימי הנעורים.

היא מחלקת את זמנה הפנוי בין חברתה **צהיי** השקועה בהכנות הטקס לכמורה ובין חבר נפשה **אלי** אשר יחסיה עמו נמצאים על התפר שבין חברות ילדות לאהבת נעורים. מינה עומדת על המשמר ומקפידה להזהיר את אלי בכל פעם שמשאית איסוף מתקרבת ובזכותה הוא ניצל שוב ושוב משירות כפוי בצבא.

**רטא** (19), אחיה הגדול של מינה שחזר משדה הקרב ללא ידו הימנית ממשיך להפגין את תמיכתו בשלטון ומתנדב כשוטר במשמר האזרחי העירוני. הוא מתנגד בחריפות לפעולותיה של אחותו הקטנה המסייעת לאלי לחמוק ממחויבויותיו כגבר; להגן על בני שבטו הנמצאים בסכנת התמוטטות ושיעבוד בדי שבט המורדים.

עולמה של מינה נרעד כאשר היא מגלה שמשפחתה טוותה תכנית למימוש זכות השמורה ליהודים בלבד, הזכות לעזוב ולהגר הרחק מהמלחמה אל ארץ ישראל. מינה, שלא יכולה להעלות על דעתה לעזוב את אלי, מתחילה לרקום תוכניות שכנגד.

לתוך כל התוכניות, עטופים בעלטת הלילה פורצים חיילי המשמר אל חיי שתי המשפחות, חוטפים את אלי לצבא ושמים סוף לאהבת הנעורים והילדות של מינה ואלי.